open-index/open-wikipedia-markdown huggingface dataset:
Buypass

**Buypass** er et norsk IT-selskap som utvikler løsninger for elektronisk ID, e-signatur og betaling. Selskapet ble etablert i 2001 av EVRY og Norsk Tipping. Buypass har i underkant av 90 ansatte, med hovedkontor i Oslo og avdelingskontor på Gjøvik. Buypass leverer løsninger til bruk både i forbrukermarkedet, private bedrifter og offentlige virksomheter. Buypass er sertifisert av EU som Qualified Trust Service Provider (QTSP). I 2024 fikk Buypass AS htt ny eier. Total Specific Solutions (TSS) overtok eierskapet med virkning fra 16. oktober 2024. 

## Løsninger
Buypass-løsninger omfatter en helhetlig portefølje av sertifikater for elektronisk identifisering: 
*Personlig elektronisk ID (Buypass ID) på smartkort og mobil - inkludert patentert på operatøruavhengig mobil autentisering og betaling.
*Virkesomhetssertifikat for autentisering, kryptering og signering på vegne av en virksomhet, inkludert sertifikater godkjent i Europa (eIDAS/PSD2) (QC eSeal)
*SSL-sertifikater for kryptering av informasjon og identifisering av nettsteder/servere. Inkluderer SSL-sertifikater med Extended Validation (EV).

Over 2,8 millioner nordmenn har en Buypass ID på smartkort og/eller mobiltelefon.Buypass er Norges eneste godkjente utsteder av SSL-sertifikater i henhold til internasjonale standarder (ETSI TS 102 042).

## Konsesjoner og sertifiseringer
Buypass er registrert hos Nasjonal kommunikasjonsmyndighet som utsteder av kvalifisert ID i henhold til Lov om elektronisk signatur. Selskapet er deklarert i henhold til Selvdeklarasjonsforskriften og kravspesifikasjon for PKI i offentlig sektor. Buypass innehar konsesjon fra Finansdepartementet som e-pengeforetak i henhold til Lov om e-penger.

**[[European Telecommunications Standards Institute|ETSI TS 102 042]]**: Buypass er sertifisert i henhold til ETSI TS 102 042-standarden for utstedere av elektroniske sertifikater. Dette er en europeisk sertifisering på høyeste nivå, basert på EU-direktiver som e-signaturdirektivet, samt et sett av internasjonale standarder. Sertifiseringen er godkjent av alle de store leverandørene av nettlesere og operativsystem, som for eksempel Microsoft, Apple, Google, Opera, og Mozilla, for inkludering av våre rotsertifikater. Dette gir Buypass status som rot-CA – høyeste tillit på Internett. 

**ISO 27001:** Buypass er sertifisert i henhold til ISO 27001 – Styrings- /ledelsessystem for informasjonssikkerhet. Standarden har en helhetlig tilnærming til informasjonssikkerhet.

**ISO 9001:2008:** Buypass er sertifisert i henhold til ISO 9001:2008 – Styrings- /ledelsessystem for kvalitet. Standarden er den vanligste og internasjonalt mest anerkjente standarden som sikrer kvaliteten på varer og tjenester i forholdet mellom leverandør og kunde. Standarden er prosessorientert og legger vekt på løpende forbedringer og kundetilfredshet.

**PCI DSS:** Buypass er godkjent i henhold til kreditkortselskapenes datasikkerhets-standard PCI DSS (Payment Card Industry Data Security Standard). 

Medlem av  CA/Browser Forum.

**Qualified Trust Service Provider** i Europa

## Referanser


## Eksterne lenker
*
Josef Urban

**Josef Urban** (født 17. juni 1899 i Praha, død 2. september 1968) var en tsjekkoslovakisk bryter som deltok i de olympiske leker  1928 i Amsterdam og 1932 i Los Angeles.

Urban vant en olympisk sølvmedalje i bryting under Sommer-OL 1932 i Los Angeles. Han kom på andreplass i den tyngste vektklassen tungvekt over 87,0 kg i gresk-romersk stil, bak Carl Westergren fra Sverige.

## OL-medaljer
* 1932  Los Angeles -  Sølv i bryting, tungvekt gresk-romersk stil.

## Referanser


## Eksterne lenker
*
1. Heistad

**1. Heistad speidergruppe** (grunnlagt 21. juli 1942) er en speidergruppe under Grenland krets av Norges speiderforbund. Gruppa har eget speiderhus i Lundedalen på Heistad i Porsgrunn. Gruppa er en av de største speidergruppene i Grenland.

## Historikk

De tyske okkupasjonsmyndighetene i Norge under 2. verdenskrig hadde lagt ned forbud mot enhver form for speidervirksomhet. Likevel ble 1.Heistad stiftet under krigen, og gruppa er den eneste speidergruppa i Norge som i ettertid har fått godkjent sin stiftelse under krigen.

Sankthansaften 1942 ble den 31 år gamle kontorsjefen Finn Gossner oppsøkt av ungdommene Knut Lunde og Jacob Grava. De to hadde hørt at innflytteren på Nedre Lunde hadde vært speider i Oslo og ønsket å kikke i speideralbumene. Gossner fikk vite at flere gutter kunne tenke seg å bli speidere og at han var ønsket som leder.

Torsdag den 21. juli 1942 var troppens seks første medlemmer samlet for første gang, under en gran på toppen av Steinbrekka. Her ble troppen stiftet med Gossner som troppsleder og Sigurd Larsen som troppsassistent. Førerpatruljen Ekorn utgjorde, foruten Knut Lunde og Jacob Grava, Egil Hansen og Kristen Kristensen. Ungdommene måtte ha tillatelse til å være med hjemmefra, ettersom speiding var blitt forbudt året før. Alt på neste møte ble de fremtidige patruljenavnene bestemt: Elg, Bever, Svale og Jerv.  Hver uke hele sommeren var det hemmelig speidermøte i Steinbrekka.  Opptagelsen foregikk tidlig på høsten på Hvalås, Seivall.

## Referanser
UFC 50

***UFC 50: The War of '04*** var et MMA-arrangement i regi av UFC i Atlantic City, New Jersey, USA 22. oktober 2004. Hovedkampen var opprinnelig Tito Ortiz mot Guy Mezger, men ble endret da Mezger måtte trekke seg av medisinske årsaker. Erstatter ble Patrick Côté. Arrangementet var også UFC debut for fremtidig mellomvekt tittelholder Rich Franklin. 

## Resultater

### Innledende kamper
***Lett tungvekt:  [[Travis Lutter]] vs.  [[Marvin Eastman]]**
:Lutter vant med KO (slag) 0:33 i 2. runde. Lutter var en erstatter for Patrick Côté, som igjen erstattet Mezger i kampen mot Ortiz.

***Mellomvekt:  [[Ivan Salaverry]] vs.  [[Tony Fryklund]]**
:Salaverry vant med submission (body triangle) 1:36 i 1. runde.

### Main Card
***Mellomvekt:  [[Evan Tanner]] vs.  [[Robbie Lawler]]**
:Tanner vant med submission (triangle choke) 2:22 i 1. runde.

***Weltervekt:  [[Frank Trigg]] vs.  [[Renato Verissimo]]**
:Trigg vant med TKO (slag) 2:11 i 2. runde.

***Weltervekt tittelkamp:  [[Matt Hughes]] vs.  [[Georges St. Pierre|Georges St-Pierre]]**
:Hughes vant med submission (armbar) 4:59 i 1. runde. Hughes tok da den ledige UFC weltervekt tittelen etterlatt av BJ Penn som signerte for K-1.

***Mellomvekt:  [[Rich Franklin]] vs.  [[Jorge Rivera]]**
:Franklin vant med submission (armbar) 4:28 i 3. runde.

***Lett tungvekt:  [[Tito Ortiz]] vs.  [[Patrick Côté]]**
:Ortiz vant med enstemmig avgjørelse (30-27, 30-26, 30-26)
Edouard Gardère

**Édouard Gardère** (født 25. februar 1909, død 24. juli 1997) var en fransk fekter som deltok i de olympiske leker 1932 i Los Angeles og 1936 i Berlin.

Gardère ble olympisk mester i fekting under Sommer-OL 1932 i Los Angeles. Han var med på det franske laget som vant i lagkonkurransen i florett.

Fire år senere, under Sommer-OL 1936 i Berlin, vant han sølv i både den individuelle og i lagkonkurransen i florett.

## OL-medaljer
* 1932  Los Angeles -  **Gull** i  fekting, florett lagkonkurranse  Frankrike.
* 1936  Berlin -  Sølv i  fekting, florett 
* 1936  Berlin -  Sølv i  fekting, florett lagkonkurranse  Frankrike.

## Referanser


## Eksterne lenker
*
Økoby

**Økobyer** (eller bærekraftige byer) planlegges med fokus på en bærekraftig utvikling og byenes totale miljøpåvirkning (økologisk fotavtrykk). Byene forsøker bla. å redusere forbruket av energi og vann og utslippene av CO2 og forurensning. «Kompaktbyen» er et forbilde i planleggingen. I en tett by reduseres energi- og transportbehovet og det er enklere å bygge ut velfungerende kollektivtrafikk. En økoby skal sikre et godt bymiljø og gode rekreasjonsområder for befolkningen. Biologisk mangfold skal bevares både internt i byen og i omgivelsene.

Begrepet økoby kommer fra engelsk *eco-city*. Man kan diskutere om det er et heldig begrep, da man kan få inntrykk av at en økoby er noe helt spesielt, litt på siden av vanlig byutvikling. Sett i lys av vår tids miljøproblemer og klimaendringer er økobyens målsettinger noe alle byer bør jobbe mot.
Faravahar

**Faravahar** (persisk: *prʾwhr*) er det mest kjente symbolet for zoroastrismen, statsreligionen i det gamle Perserriket. I Iran er Faravahar betraktet som et nasjonalt persisk symbol, uavhengig av religionen.

Den bevingede skiven har lange tradisjoner i Midtøstens symbolikk. Historisk er symbolet influert av en hieroglyf "bevinget sol" som forekommer på kongelige segl fra Bronsealderens Anatolia. På neoassyrisk tid ble den fjærprydede menneskeskikkelsen lagt til skiven.

Symbolet tolkes idag mest som skytsengelen *Fravasji*. Tidligere kan symbolet ha vist kongens guddommelige mandat i en glorie-variant. I moderne zoroastrisme er *faravahar* brukt som en påminnelse om livets hensikt, som er å leve slik at sjelen utvikler seg mot *frasjo-kereti*, forenelse med Ahura Mazda, zoroastrismens øverste guddommelighet. Det forekommer mange ulike tolkninger av symbolets enkeltdeler, men ingen av tolkningene er eldre enn det 20. århundre.


Fil:Farvahar001.JPG|Persepolis , Iran.



## Referanser
Jean Piot

**Jean Piot** (født 10. mai 1890 i Saint-Quentin, død 15. desember 1961) var en fransk fekter som deltok i de olympiske leker 1932 i Los Angeles.

Piot ble olympisk mester i fekting to ganger under Sommer-OL 1932 i Los Angeles. Han var med på de franske lagene som vant i lagkonkurranse i florett og kårde.

## OL-medaljer
* 1932  Los Angeles -  **Gull** i  fekting, florett lagkonkurranse  Frankrike.
* 1932  Los Angeles -  **Gull** i  fekting, kårde lagkonkurranse  Frankrike.

## Referanser


## Eksterne lenker
*
UFC 105

***UFC 105: Couture vs. Vera*** var et MMA-arrangement i regi av UFC i Manchester, England 14. november 2009.

## Resultater

### Innledende kamper

***Lettvekt:   [[Andre Winner]] vs.  [[Rolando Delgado]]**
:Winner beseiret Delgado med KO (slag) 3:22 i 1. runde. Denne innledende kampen ble vist under direktesendingen i opptak.

***Lett tungvekt:  [[Alexander Gustafsson (MMA-utøver)|Alexander Gustafsson]] vs.  [[Jared Hamman]]** 
:Gustafsson beseiret Hamman med KO (slag) 0:41 i 1. runde. Denne innledende kampen ble vist under direktesendingen i opptak.

***Lettvekt:   [[Paul Kelly]] vs.  [[Dennis Siver]]**
:Siver beseiret Kelly med TKO (slag) 3:53 i 3. runde.

***Weltervekt:  [[Nick Osipczak]] vs.   [[Matthew Riddle]]**
:Osipczak beseiret Riddle med TKO (slag) 3:53 i 3. runde.

***Lettvekt:  [[Terry Etim]] vs.  [[Shannon Gugerty]]** 
:Etim beseiret Gugerty med submission (guillotine choke) 1:24 i 2. runde.

***Weltervekt:  [[Paul Taylor (MMA-utøver)|Paul Taylor]] vs.  [[John Hathaway]]**
:Hathaway beseiret Taylor med enstemmig avgjørelse. (30-27, 30-27, 30-26)

### Hovedkamper
***Lettvekt:  [[Ross Pearson]] vs.  [[Aaron Riley]]**
:Pearson beseiret Riley med TKO (stoppet av lege) 4:34 i 2. runde.

***Weltervekt:  [[James Wilks]] vs.  [[Matt Brown]]**
:Brown beseiret Wilks med TKO (slag) 2:26 i 3. runde.

***Mellomvekt:  [[Michael Bisping]] vs.  [[Denis Kang]]**
:Bisping beseiret Kang med TKO (slag)4:24 i 2. runde.

***Weltervekt:  [[Mike Swick]] vs.  [[Dan Hardy]]**
:Hardy beseiret Swick med enstemmig avgjørelse (30-27, 30-27, 29-28)

***Lett tungvekt:  [[Randy Couture]] vs.  [[Brandon Vera]]**
:Couture beseiret Vera med enstemmig avgjørelse (29-28, 29-28, 29-28)

## Bonuser
***Fight of the Night:  Michael Bisping  vs.  Denis Kang**
***Knockout of the Night:  Dennis Siver**
***Submission of the Night:  Terry Etim**

## Referanser
Levi Stubbs

**Levi Stubbles** (artistnavn **Levi Stubbs**, født 6. juni 1936 i Detroit, død 17. oktober 2008 samme sted) var en rhythm-and-blues-sanger fra USA, mest kjent som førstesanger (baryton) i gruppa The Four Tops.

Stubbs begynte karrieren som profesjonell sanger i 1954, da han og kameratene Abdul Fakir, Renaldo Benson og Lawrence Payton starta *The Four Aims*. De skifta seinere navn til The Four Tops. Denne besetninga beholdt de fram til Payton døde i 1997. Stubbs gikk ut av gruppa på grunn av dårlig helse i 2000, og han døde åtte år seinere.

På 1960-tallet hadde The Four Tops kontrakt med plateselskapet Motown, og de var lenge selskapets nest mest populære mannlige gruppe (etter The Temptations). Stubbs sang hovedstemmen på de fleste av gruppas innspillinger, blant annet hits som «Baby I Need Your Loving», «I Can't Help Myself (Sugar Pie, Honey Bunch)», «It's the Same Old Song», «Reach Out I'll Be There», «Standing in the Shadows of Love», «Bernadette», «Still Water (Love)» og «Ain't No Woman (Like the One I've Got)».

Stubbs har også deltatt en del i film, blant annet var han stemmen til den kjøttetende planten Audrey II i musikalfilmen *[[Little Shop of Horrors]]*.

Broren Joe sang i The Falcons, The Contours og The Originals, og sangeren Jackie Wilson var søskenbarnet deres.

I 1986 hadde Billy Bragg en hit med sangen «Levi Stubbs' Tears», om hvordan slikt som musikk kan være en trøst når livet går en imot: «She takes off the Four Tops tape and puts it back in its case / When the world falls apart some things stay in place / Levi Stubbs' tears run down his face».

## Referanser


## Kilder
* Penny Valentine: «Levi Stubbs», nekrolog i *The Guardian* 17. oktober 2008; besøkt 5. februar 2016. (Nekrologen oppgir fødselsdatoen til å være 6. april, men andre kilder, inkludert gravsteinen, sier 6. juni.)

## Eksterne lenker
* 
*
Arkeologiåret 1920

**Arkeologiåret 1920** er en oversikt over blant annet utgravninger, fødte og avdøde personer med tilknytning til arkeologi i 1920.

## Utforskninger

## Utgravninger

*Juli: Kvalsundskipet blir gravd ut av Haakon Shetelig.
*Arbeid begynner med Pueblo Bonito og andre funnsteder i Chaco Canyon av Neil Merton Judd for National Geographic Society (til og med 1927).
*Arbeid begynner med filisternes område ved Ashkelon av John Garstang (ut 1921).

## Funn
* Dura Europos blir oppdaget av en fransk hæroffiser.

## Publikasjoner
* *The Inscriptions of Copán* av Sylvanus Morley

## Andre hendelser
* O. G. S. Crawford blir utnevnt til den første arkeologiske tjenestemannen ved Ordnance Survey i Storbritannia.

## Fødsler

## Dødsfall

## Referanser
UFC 51

***UFC 51: Super Saturday*** var et MMA-arrangement i regi av UFC i Las Vegas, Nevada, USA 5. februar 2005.

## Resultater

### Innledende kamper
:*Ingen av de innledende kampene ble vist i opptak under direktesendingen.*
***Weltervekt:  [[Nick Diaz]] vs.  [[Drew Fickett]]**
:Diaz vant med TKO (slag) 4:40 i 1. runde

***Weltervekt:  [[Karo Parisyan]] vs.  [[Chris Lytle]]**
:Parisyan vant med enstemmig avgjørelse. (30-27, 30-27, 30-27)

***Mellomvekt:  [[David Loiseau]] vs.  [[Gideon Ray]]**
:Loiseau vant med TKO (stoppet av lege) 5:00 i 1. runde.

***Tungvekt:  [[Mike Kyle]] vs.  [[James Irvin (fighter)|James Irvin]]**
:Kyle vant med KO (slag) at 1:55 of round one.

### Hovedkamper
***Tungvekt:  [[Paul Buentello]] vs.  [[Justin Eilers]]**
:Buentello vant med KO (slag) 3:34 i 1. runde.

***Mellomvekt:  [[Phil Baroni]] vs.  [[Pete Sell]]**
:Sell vant med submission (guillotine choke) 4:19 i 3. runde.

***[[Interim]] tungvekt tittel:  [[Andrej Arlowski]] vs.  [[Tim Sylvia]]**
:Arlowski vant med submission (achilles lock) at 0:47 i 1. runde. Arlowski ble med det Interim tungvekt tittelholder. Tittelen ble opprettet av UFC da tungvekt tittelholder, Frank Mir, ble sterkt skadet under en motorsykkel ulykke og ute av stand til å forsvare tittelen sin mot utfordrer Arlowski.

***Mellomvekt tittelkamp:  [[David Terrell (MMA-utøver)|David Terrell]] vs.  [[Evan Tanner]]**
:Tanner vant med TKO (slag) 4:35 i 1. runde.  Tanner ble med det UFC mellomvekt tittelholder. Tittelen var uokkupert og Tanner ble den første mellomvekt mesteren siden 2002.

***Lett tungvekt:  [[Tito Ortiz]] vs.  [[Vitor Belfort]]**
:Ortiz vant med delt avgjørelse. (29-28, 29-28, 28-29)
Mona K. Lalim

**Mona K. Lalim** (født Karlsrud 1. mai 1954) er en norsk billedkunstner, bosatt på Stabekk i Bærum. Hun er utdannet cand.mag fra Universitetet i Oslo, med mellomfag i kunsthistorie, historie og etnologi (1973–1978).

Mona K. Lalim har hatt en rekke utstillinger i inn og utland, blant annet i Galleri LNM, Kunstnerforbundet, Drammen Museum, Henie Onstad kunstsenter, St. Annan Museet,Tyskland, Trøndelag Senter for Samtidskunst, Luag Museum, USA, Tromsø kunsthall, Galleri Semmingsen, Ålesund og Bærum Kunstforeninger, Museet Midt og Museo Palazzo della Bonifica Pontina i Italia. Hun har flere ganger deltatt på Høstutstillingen og Østlandsutstilingen.

Hennes kunst befinner seg i offentlige og private samlinger som Norsk kulturråd, St. Annan Museet i Tyskland, LUAG Museum, USA, Lehigh University. Kunst på Arbeidsplassen, Feiring klinikken, Bærum kommunes kunstsamling, Eiendomsspar A/S, Hospice Stabekk, Cathinka Gulberg senteret, Lovisenberg Sykehus, Den Nasjonale jury, Hapag- Lloyd og RCCL, Royal Caribbean Cruiselines Kunstsamling.

Hun har hatt tillitsverv i Kunstnernes Hus, Norske Billedkunstnere, BOA, Billedkunstnerne i Oslo og Akershus Østlandsutstillingen, og i Circolo Scandinavium i Roma.

Lalim har mottatt en rekke priser og stipender fra blant annet Billedkunstnernes Vederlagsfond,Statens reise og studiestipend, BKH og Norsk Kulturråd, Den Norske Ambassade i Roma og The Scandinavian American Foundation. I 2008 ble hun tildelt Statens garantiinntekt for kunstnere.

Lalim er medlem av NBK, Norske Billedkunstnere, BOA, LNM Landsforeningen Norske Malere.

## Eksterne lenker
* www.lalim.no, hjemmeside
* Mona K. Lalim i LNM Arkiv
Dramatiska institutet

**Dramatiska institutet** (DI) var en statlig kunstfaglig høgskole i Stockholm som ble etablert i 1970 og opphørte i 2010. Den ga utdannelse innen ulike kunstnerfag innen film, radio, TV og scene.

En rekke kjente kunstnere fikk sin utdannelse her. Blant disse er Erik Poppe, Hrafn Gunnlaugsson, Josef Fares, Leidulv Risan, Lena B. Eriksson, Lukas Moodysson, Eva von Hanno, Miko Lazić, Björn Runge, Roy Andersson, Matias Armand Jordal, Jonas Grimås, Harald Paalgard, Paul-Anders Simma.

Skolen tilbød både grunnutdannelse, påbygninger og videreutdannelse. Videre drev skolen også kunstnerisk utviklingsarbeid. Skolens studenter endte ofte i profesjonell kunstnerisk virksomhet.

Studenter fra TV-produsentutdannelsen rekrutteres til SVT, UR, TV4, MTG eller til ulike produksjonsselskaper, og tidligere radiostudenter arbeider i stor grad innen Sveriges radio.

Teaterutdannelsen inkluderer regi, produsent, scenografi, kostyme, sminke, lysdesign og lyddesign. 

I september 2004 flyttet DI til et nybygget hus i Valhallavägen 189 i Stockholm, og ligger her sammen med Svenska Filminstitutet.

I april 2009 foreslo DIs styre, sammen med styret ved Teaterhögskolan i Stockholm overfor den svenske regjeringen om å slå sammen de to høgskolene med virkning fra 1. juli 2011.

## Grunnutdannelse

Grunnutdannelsen går over tre år og leder til en såkalt kandidateksamen. Ny utdannelse påbegynnes derfor hvert tredje år. Det gis grunnutdannelse innen følgende fagområder:

### Film

* Filmfoto
* Filmklipping
* Filmlyd  
* Filmmanus  
* Filmproduksjon 
* Filmregi  
* Dokumentarfilm

### Radio

* Radioproduksjon

### TV

* TV-produsent

### Teater

* Dramatikk/dramaturgi
* Lysdesign for teater
* Lyddesign for teater
* Maskør og parykkdesign
* Teaterregi 
* Scenekunstprodusent (tidigere *teaterprodusent*)
* Scenografi – kostyme
* Scenografi – scene
* Teaterteknikk

## Referanser


## Eksterne lenker
*
Abdul Fakir

**Abdul Kareem «Duke» Fakir** (1935–2024) var en amerikansk sanger. Han var med i gruppa The Four Tops fra starten i 1954. Han var den siste gjenlevende av den opprinnelige besetninga. Fakir sang tenor. 

Four Tops – og dermed Fakir – blei i 1990 innvotert i Rock and Roll Hall of Fame.

## Referanser


## Kilder
* Omtale av the Four Tops på nettstedet Rock and Roll Hall of Fame; besøkt 3. desember 2015.
* The Four Tops offisielle nettsted; besøkt 3. desember 2015.

## Eksterne lenker
* 
* Intervju med Fakir i *Blues and Soul*; besøkt 5. juli 2011.
Bernard Schmetz

**Bernard Jules Robert Schmetz** (født 21. april 1904 i Orléans, død 11. juni 1966) var en fransk fekter som deltok i de olympiske leker 1928 i Amsterdam, 1932 i Los Angeles og 1936 i Berlin.

Schmetz ble olympisk mester i fekting under Sommer-OL 1932 i Los Angeles. Han var med på det franske laget som vant lagkonkurransen i kårde foran Italia og USA.

Åtte år senere, under Sommer-OL 1932 i Los Angeles, vant han sin andre olympiske tittel også denne gang i lagkonkurransen i kårde.

## OL-medaljer
* 1932  Los Angeles -  **Gull** i  fekting, kårde lagkonkurranse   Frankrike
* 1928  Amsterdam -  Sølv i  fekting, kårde lagkonkurranse   Frankrike  
* 1936  Berlin -  Bronse i  fekting, kårde lagkonkurranse   Frankrike

## Referanser


## Eksterne lenker
*
Fernand Jourdant

**Fernand Jourdant** (født 3. februar 1903 i Flers i Orne i Frankrike, død 2. januar 1956) var en fransk fekter som deltok i de olympiske leker 1932 i Los Angeles.

Jourdant ble olympisk mester i fekting under Sommer-OL 1932 i Los Angeles. Han var med på det franske laget som vant i lagkonkurranse i kårde foran Italia og USA.

## OL-medaljer
* 1932  Los Angeles -  **Gull** i  fekting, kårde lagkonkurranse  Frankrike.

## Referanser


## Eksterne lenker
*
Lawrence Payton

**Lawrence Albert Payton** (født 2. mars 1938 i Detroit, død 20. juni 1997 i Southfield) var en tenorsanger fra USA. Han var medlem av gruppa The Four Tops fra stiftelsen i 1953 (først under navnet The Four Aims) til han døde. Han skreiv og arrangerte også en del låter og produserte enkelte av gruppas plater. 

I 1990 ble The Four Tops innvotert i Rock and Roll Hall of Fame.

Sønnen Roquel Payton har seinere gått inn i The Four Tops.

## Referanser


## Kilder
* Pierre Perrone: «Obituary: Lawrence Payton», nekrolog i *Independent* 23. juni 1997; besøkt 5. februar 2016.
* Sangkrediteringer på nettstedet Allmusic.com; besøkt 5. februar 2016.

## Eksterne lenker
* 
*
Joseph Levis

**Joseph Louis Levis** (født 20. juli 1905 i Boston, død 20. mai 2005) var en amerikansk fekter som deltok i de olympiske leker 1932 i Los Angeles og 1936 i Berlin.

Levis vant to olympisk medaljer i fekting under Sommer-OL 1932 i Los Angeles. Han kom på andreplass i den individuelle florettturneringen bak italienske Gustavo Marzi. Han var også med på det amerikanske laget som kom på tredjeplass i lagkonkurransen i florett bak Ungarn og Italia.

## OL-medaljer
* 1932  Los Angeles -  Sølv i fekting, florett
* 1932  Los Angeles -  Bronse i fekting, florett lagkonkurranse  USA

## Referanser


## Eksterne lenker
*
UFC 106

***UFC 106: Ortiz vs. Griffin 2*** var et MMA-arrangement i regi av UFC i Las Vegas, Nevada, USA 21. november 2009.

## Bakgrunn
Opprinnelig var Brock Lesnar satt opp til å forsvare tittelen sin mot Shane Carwin, men 26. oktober 2009 meldte flere medier at Lesnar hadde vært syk i flere uker og måtte trekke seg fra kampen. Det ble spekulert i at kampen skal flyttes til UFC 108 2. januar 2010, men ingenting ble bekreftet fra UFC, annet enn at kampen skulle flyttes til tidlig 2010. Senere ble det kjent at Lesnar led av mononukleose og at han tidligst kunne begynne å trene i desember 2009. Det er uvisst om når denne kampen vil finne sted eller om UFC oppretter en interim tittel dersom Lesnar bruker for lang tid til å bli frisk. Ortiz vs. Griffin ble flyttet frem som hovedkamp for arrangementet. Ortiz skulle selv opprinnelig møte Mark Coleman, men også han måtte trekke seg på grunn av skade. 

Kun to dager før arrangementet trakk Karo Parisyan seg fra sin kamp mot Dustin Hazelett av ukjente årsaker. Dana White uttalte samtidig at Parisyan aldri mer kom til å gå en kamp for UFC. Som erstatning ble kampen mellom Thiago og Volkmann flyttet til hovedkampene.

## Resultater

### Innledende kamper
***Lettvekt:  [[George Sotiropoulos]] vs.  [[Jason Dent]]** 
:Sotiropoulos beseiret Dent med submission (armbar) 4:36 i 2. runde. Denne innledende kampen ble vist i opptak under direktesendingen og Spike TV sendingen.

***Lettvekt:  [[Caol Uno]] vs.  [[Fabricio Camoes]]**
:Kampen endte i en majoritets uavgjort etter tre runder. Dommerne dømte kampen 29-27, 28-28, 28-28. Camoes ble trukket et poeng for ulovlig spark til hode.

***Weltervekt:  [[Brock Larson]] vs.  [[Brian Foster (MMA-utøver)|Brian Foster]]**
:Foster beseiret Larson med TKO (slag) 3:25 i 2. runde. Denne kampen ble vist under Spike TV sendingen.

***Mellomvekt:  [[Kendall Grove]] vs.  [[Jake Rosholt]]**
:Grove beseiret Rosholt med submission (triangle) 3:25 i 1. runde. Denne innledende kampen ble vist i opptak under direktesendingen og Spike TV sendingen.

***Weltervekt:  [[Ben Saunders]] vs.  [[Marcus Davis]]**
:Saunders beseiret Davis med KO (knær) 3:24 i 1. runde. Denne innledende kampen ble vist i opptak under direktesendingen og Spike TV sendingen.

### Hovedkamper
***Weltervekt:  [[Amir Sadollah]] vs.  [[Phil Baroni]]**
:Sadollah beseiret Baroni med enstemmig avgjørelse (30-27, 30-27, 29-28)

***Lett tungvekt:  [[Antonio Rogerio Nogueira]] vs.  [[Luiz Cane|Luiz Arthur Cane]]**
:Nogueira beseiret Cane med TKO (slag) 1:58 i 1. runde.

***Weltervekt:  [[Paulo Thiago]] vs.  [[Jacob Volkmann]]**
:Thiago beseiret Volkmann med enstemmig avgjørelse (29-28, 30-27, 30-27).

***Weltervekt:  [[Josh Koscheck]] vs  [[Anthony Johnson]]**
Koscheck beseiret Johnson med submission (rear naked choke) 4:47 i 2. runde.

***Lett tungvekt:  [[Tito Ortiz]] vs.  [[Forrest Griffin]]**
:Griffin beseiret Ortiz med delt avgjørelse (28-29, 30-27, 29-28)

## Bonuser
Utøvere som fikk $ 70 000 i bonus.:
***Fight of the Night:  Josh Koscheck vs.  Anthony Johnson**
***Knockout of the Night:  Antonio Rogerio Nogueira**
***Submission of the Night:  Josh Koscheck**

## Referanser
Arkeologiåret 1923

**Arkeologiåret 1923** er en oversikt over blant annet utgravninger, fødte og avdøde personer med tilknytning til arkeologi i 1923.

## Utforskninger
*En ekspedisjon under ledelse av Neil Merton Judd samler dendrokronologiske prøver for å datere bosetningen av Chaco Canyon.

## Utgravninger
* 16. februar – Howard Carter åpner det innerste kammeret i Tutankhamons grav.
* Funnstedet for pekingmannen i Zhoukoudian, Kina blir gravd ut for andre gang av Otto Zdansky under overoppsyn av Johan Gunnar Andersson.
* Nye utgravninger ved Viroconium (Wroxeter) i England begynner (fortsetter til 1927).

## Funn
* 13. juli – En ekspedisjon fra American Museum of Natural History til Mongolia under ledelse av Roy Chapman Andrews blir den første til å oppdage fossile egg av dinosaurer. Opprinnelig ble det trodd at de tilhørte gruppen ceratopsia *[[protoceratops]]*. I 1995 ble de bestemt til faktisk å være theropoder *[[oviraptor]]*.
* Ut fra materialet som ble gravet opp av Otto Zdanskys utgravninger ved funnstedet for Pekingmannen i Zhoukoudian, Kina, fant en til slutt to menneskelige jeksler, men funnene ble ikke offentliggjort før i 1926.
* Kobberokse, en skulptur fra Leonard Woolleys utgravninger i Ur.
* Et depotfunn fra bronsealderen blir funnet i havnen i Huelva i Spania.
* Helleristningene ved Solbakk i Strand, Rogaland blir funnet.

## Publikasjoner
* O. G. S. Crawford – «Air Survey and Archaeology». *[[The Geographical Journal]]* (mai)
* Cyril Fox – *The Archaeology of the Cambridge Region*
* Ralph Linton – *The Material Culture of the Marquesas Islands*

## Fødsler

## Dødsfall

 
## Referanser
Arkeologiåret 1924

**Arkeologiåret 1924** er en oversikt over blant annet utgravninger, fødte og avdøde personer med tilknytning til arkeologi i 1924.

## Utgravninger
* 12. februar – Howard Carter åpner sarkofagen til Tutankhamon. To dager seinere stenger han gravstedet i protest mot handlingene til de egyptiske myndighetene.
* 1. mars – Oppdagelsen av nedgravde gjenstander i leire, etterhvert etterfulgt av utgravninger i Glozel, 17 km fra Vichy, sentralt i Frankrike.
* Arbeid ved Dolní Věstonice begynner under ledelse av Karel Absolon.
* Et 20-årsprosjekt i Chichen Itza med Carnegie Institution og Harvard University starter under ledelse av Sylvanus G. Morley.
* Utgravninger i Qatna av Robert du Mesnil du Boisson innledes.

## Publikasjoner
* Francis Haverfield – *The Roman Occupation of Britain, being six [[Ford Lectures]]* (utgitt posthumt)
*Kidder, Alfred V. «An Introduction to the study of Southwestern Archaeology»

## Andre hendelser
* Alexander Keiller kjøper Windmill Hill, Avebury.
* Francis Llewellyn Griffith blir utnevnt til den første professoren i egyptologi ved University of Oxford.

## Fødsler

*1. april &ndash; David H. Kelley, amerikanskfødt kanadisk arkeolog (død 2011)
*18. september - Wolfhart Westendorf, tysk egyptolog (død 2018)

## Dødsfall

## Referanser
György Piller

**György Piller** (født 19. juni 1899 i Eger, død 6. september 1960 i San Francisco) var en ungarsk fekter som deltok i de olympiske leker 1932 i Los Angeles.

Piller ble olympisk mester i fekting to ganger under Sommer-OL 1932 i Los Angeles. Han vant både den individuelle- og lagkonkurransen i sabel. De andre på laget var Endre Kabos, Aladár Gerevich, Gyula Glykais, Attila Petschauer og Ernö Nagy.

## OL-medaljer
* 1932  Los Angeles -  **Gull** i  fekting, sabel 
* 1932  Los Angeles -  **Gull** i  fekting, sabel lag  Ungarn

## Referanser


## Eksterne lenker
*
Ernő Nagy

**Ernő Nagy** (født 2. august 1898, død 8. desember 1977 i Budapest) var en ungarsk fekter som deltok i de olympiske leker 1932 i Los Angeles.

Nagy ble olympisk mester i fekting under Sommer-OL 1932 i Los Angeles. Han var med på det ungarske laget som vant lagkonkurransen i sabel. De andre på laget var György Piller, Aladár Gerevich, Gyula Glykais, Attila Petschauer og Endre Kabos.

## OL-medaljer
* 1932  Los Angeles -  **Gull** i  fekting, sabel lag  Ungarn

## Referanser


## Eksterne lenker
*
Clive W.J. Granger

**Clive William John Granger** (født 4. september 1934 i Swansea i Wales, død 27. mai 2009 i San Diego i California i USA) var en britisk økonom og professor emeritus ved University of California, San Diego. 

I 2003 ble Granger tildelt Sveriges Riksbanks pris i økonomisk vitenskap til minne om Alfred Nobel sammen med sin medarbeider Robert F. Engle. 

## Publikasjoner (utvalg)
* 
* 
* 
* 
*  
* 
* 
* 
* 

## Referanser


## Eksterne lenker
Attila Petschauer

**Attila Petschauer** (født 14. desember 1904 i Budapest, død 20. januar 1943) var en ungarsk fekter som deltok i de olympiske leker 1928 i Amsterdam og 1932 i Los Angeles.

Petschauer ble olympisk mester i fekting under OL 1928 i Amsterdam. Han var med på det ungarske laget som vant lagkonkurransen i sabel. De andre på laget var Ödön Tersztyánszky, Sándor Gombos, János Garay, József Rády og  Gyula Glykais. Petschauer kom på andreplass i den individuelle konkurransen i sabel.

Fire år senere, under Sommer-OL 1932 i Los Angeles, vant han en ny olympisk tittel i sabel lagkonkurranse sammen med Endre Kabos, Aladár Gerevich, György Piller, Gyula Glykais og Ernő Nagy.

## OL-medaljer
* 1928  Amsterdam -  **Gull** i  fekting, sabel lag  Ungarn
* 1932  Los Angeles -  **Gull** i  fekting, sabel lag  Ungarn
* 1928  Amsterdam -  Sølv i  fekting, sabel

## Referanser


## Eksterne lenker
*
Gino Scarpa

**Gino Scarpa** (født 8. november 1924 i Venezia i Italia, død 4. desember 2022) var en italiensk-norsk billedkunstner fast bosatt i Oslo siden 1970 og norsk statsborger siden 1978. 

## Bakgrunn og arbeid
Gino Scarpa studerte arkitektur i Venezia fra 1945 til 1949 og grafikk i Malmö fra 1964 til 1966. 

Siden debututstillingen i Venezia i 1946 arbeidet Gino Scarpa  som maler, grafiker og billedhogger. Han deltok på en mengde utstillinger i inn- og utland, samt hadde en lang rekke utsmykningsoppgaver og fikk flere priser. Scarpa illustrerte også flere bøker, som «Steppeulven» for Den Norske Bokklubben, samt «Den skjeggete brud» og «Jeg var Marco Polo», begge av Tor Åge Bringsværd. 

Scarpas bilder er preget av sikkert håndverk og en dekorativ og fabulerende figurativ stil. Motivene viser ofte overdrevent langstrakte kvinneskikkelser og akter med et lett mystisk og erotisk uttrykk, gjerne kombinert med elementer fra italiensk renessanse og klassisk mytologi.

## Utstillinger og innkjøp

Gino Scarpa hadde flere separatutstillinger i Italia, Østerrike, Tyskland, Belgia, Frankrike, Norge, Danmark, Sverige, USA og Latin-Amerika. Han deltok i tillegg på biennaler i Venezia, internasjonale grafikkbiennaler i Kraków, Ljubljana, Fredrikstad, Frechen, Lignano, Heidelberg, Catania, samt internasjonale grafikk- og maleriutstillinger i New York, San Francisco, Detroit, Kentucky, Chicago, Roma, Venezia, Firenze, Brussel, Paris, Beograd, København, Basel, Düsseldorf, Köln, Visuelt i Oslo, Statens kunstutstillinger, Galleri F 15 og Henie Onstad Kunstsenter. 

Scarpa er innkjøpt av en mengde offentlige samlinger, blant andre Museo Internazionale d'Arte Moderna i Venezia og Roma, Nasjonalgalleriet, Riksgalleriet, Norsk kulturråd, Museet for Samtidskunst, Konserthuset i Oslo, Museum of Modern Art i New York, Galleria degli Uffizi i Firenze, Statens Museum for Kunst i København, Malmö Museum, Bergen Billedgalleri, Det faste galleri i Trondheim og Statoil kunstsamling.

## Referanser


## Eksterne lenker
* Bildeeksempler
Norsk forening for kollektivtrafikk

**Kollektivtrafikkforeningen**, etablert i 2007, organiserer offentlige aktører med ansvar for planlegging, kjøp og markedsføring av kollektivtrafikktjenester. Kollektivtrafikkforeningens formål er å styrke kollektivtrafikkens konkurransekraft slik at flere reiser kollektivt. Foreningen er et nasjonalt samarbeidsorgan og en pådriver for profesjonell, effektiv og kundevennlig kollektivtrafikk. Vern miljøet – reis kollektivt, er visjonen.

## Eksterne lenker
* Kollektivtrafikkforeningens nettsted
Hovstunnilin

**Hovstunnilin** er en tofelts veitunnel mellom Ørðavík og Hov på Suðuroy, lengst sør på Færøyene. Tunnelen er drøyt 2,4&nbsp;kilometer lang.

Tunnelarbeidet begynte i 2006 og ble utført av det islandske entreprenørselskapet Ístak på oppdrag for Landsverk, det færøyske vei- og havneanleggsvesenet. Tunnelen ble åpnet for allmenn ferdsel den 27. oktober 2007.

Tunnelen avløser den gamle fjellveien over Hovsegg, som ble tatt i bruk i 1950-årene. Den brukes fortsatt som turistvei om sommeren.


Fil:Hovstunnilin, Øravik.jpg|Tunnelåpningen ved Ørðavík
Fil:Hovsegg, Suðuroy 2009.jpg|Den gamle fjellveien


## Referanser
Nedre Ila

**Nedre Ila** (2–68) er en gate og et område ved bydelen Ila i Trondheim som strekker seg fra Skansen og Østre Ila til Koefoedgeilan. Gata ble i 1885 oppkalt etter området, som ligger i nedre deler av Ila ut mot Trondheimsfjorden. Stedet var tidligere tilholdssted for kjøpmennenes bordtomter samt flere sagbruk, og er i senere tid også tilholdssted for næringslivsbedrifter.

## Bygninger og annet langs Nedre Ila
* **7-7b:** Tidligere Digrebruket, dampsag og høvleri.
* **10:**Trondhjems Seilforening.
* **20:** Felleskjøpets kraftfórfabrikk.
* **39:** Teeness AS, tidligere Trondhjems Nagle- og Spigerfabrik.
* **58:** Trondheim kornsilo.

## Litteratur
*
Liste over tidligere kommuner i Finland

**Liste over tidligere kommuner i Finland** gir en oversikt over finske kommuner som er blitt oppløst gjennom kommunereformer eller landavståelser. De vanligste kommunereformene er kommunesammenslåing, og -oppdeling. Noen få kommuner har bare skiftet navn. Listen bygger på en oversikt over kommunereformer 1922–2012 fra *Finlands befolkningsregistercentral*.

Listen gir en alfabetisk oversikt over kommuner som ikke lenger eksisterte per 1. januar 2026. I tabellen er oppført de svenske og finske kommunenavnene som benyttes i offisielle oversikter. Kommuner med offisielle navn på begge språk som eksisterte per 27. desember 1995, finnes i en oversikt fra *Forskningscentralen för de inhemska språken*. For kommuner med navn på begge språk som var oppløst før denne datoen, er navnene hentet fra de offisielle arkivlistene. Forskningscentralen anbefaler at svenske navn bør brukes i skandinavisk for alle kommuner med offisielle svenske navn. Eldre svenske kommunenavn som kan benyttes i historiske sammenhenger, finnes i Forskningscentralens hefte fra 1984. Navn i de karelske områdene som ble avstått i 1944, finnes i et tidligere opplag utgitt av *Svenska folkpartiets ortnamnskommitté*. Tradisjonelle uoffisielle svenske navn er ikke oppført i tabellen.

I tabellen benyttes forkortelsen **lk** for *landkommune* (sv.: *landskommun*, fi.: *maalaiskunta*).

## Se også
*Finlands kommuner
*Liste over tidligere finske kommuner i den del av Viborgs län som ble avstått til Russland i 1944

## Fotnoter


## Eksterne lenker
* ''Suomen Kunnat'', Historiske folketall i 621 finske kommuner  (finsk)
Ener ungdomsskole

**Ener ungdomsskole** er en ungdomsskole ved tettstedet Ridabu i Hamar kommune i Innlandet. Skolen tar imot elever fra barneskolene Ingeberg, Lovisenberg, Lunden og Ridabu. Skolen ble bygget på 1960-tallet og ble i 2004 totalrenovert. Nye Ener ungdomsskole ble åpnet den 1. desember 2005 og har nå moderne fasiliteter for både ansatte og elever. Ener har egen gymsal, svømmehall, auditorium samt storsal og kantine med navnet etter forfatteren Hanna Winsnes. Ener ungdomsskole har et elevtall på 334 (2008/09) og ca. 50 ansatte hvor Aslaug Grimsmo er rektor.

## Rektorer
*1962&ndash;1971: Jon Martin Alnes
*1971&ndash;1995: Per Urdahl
*1995&ndash; 2016: Oddbjørn Ervik
*2016 &ndash; 2024 Aslaug Grimso
*2024&ndash; Marion Robsahm

## Eksterne lenker
* Informasjon om skolen hos Hamar kommune.no
Liberty (1929)

***Liberty *** er en amerikansk stum kortfilmkomedie fra 1929, regissert av Leo McCarey og produsert av Hal Roach Studios. Helan og Halvan spiller forbrytere på rømmen som, mens de prøver å bytte hverandres bukser, ender i en skyskraper som er under bygging. Manus er skrevet av McCarey og H.M. Walker.

## Handling
Helan (Oliver Hardy) og Halvan (Stan Laurel) har rømt fra fengsel. I deres hast med å skifte til vanlige klær, ender de opp med hverandres bukser. En krabbe havner ved et uhell oppi Halvans bukse og klyper ham. En politimann (Jack Hill) jager dem til en byggeplass, der de slipper unna ved å ta heisen til øverste etasje i en uferdig bygning. Oppå bjelkene, 20 etasjer opp i luften, kan de endelig bytte bukser, mens de kjemper mot krabben og nesten faller i døden flere ganger.

## Medvirkende
* Stan Laurel som Halvan
* Oliver Hardy som Helan
* Tom Kennedy som fengselsvakt
* Sam Lufkin som sjåfør i fluktbilen
* Jimmy Finlayson som butikkeier
* Jack Hill som politibetjent
* Harry Bernard som arbeider på sjømatutsalg
* Jean Harlow som kvinne i drosje
* Ed Brandenburg som drosjesjåfør

## Referanser




## Eksterne lenker
*
Double Whoopee

***Double Whoopee*** er en amerikansk stum kortfilmkomedie fra 1929, regissert av Lewis R. Foster og produsert av Hal Roach Studios. Helan og Halvan spiller ansatte ved et finere hotell. Manus er skrevet av Leo McCarey og H.M. Walker.

## Handling
Helan (Oliver Hardy) og Halvan (Stan Laurel) får seg jobb som lakei og dørvakt ved et finere hotell. Samtidig som de skal begynne i sine nye jobber, ankommer en utenlandsk prins (Hans Joby) og hans statsminister (Charley Rogers). Til tross for alles forsøk på å ta godt imot prisen, ender han opp med å falle ned en heissjakt og skitner til den hvite dressen sin. Han skifter til en ren, hvit dress, men da han ankommer lobbyen igjen, har det brutt ut fullstendig kaos grunnet Helan og Halvans udugelighet i jobbene sine. Prinsen ender på nytt opp i bunnen av heissjakten, mens Helan og Halvan forlater hotellet.

## Medvirkende
* Stan Laurel som Halvan
* Oliver Hardy som Helan
* Jean Harlow som lekker blondine
* Chet Brandenburg som pikkolo
* Ed Brandenburg som pikkolo
* William Gillespie som hotellmanager
* Charlie Hall som drosjesjåfør
* Hans Joby som prins
* Ham Kinsey som drosjesjåfør
* Sam Lufkin som mann som blir stukket i øyet
* Charley Rogers som statsminister
* Tiny Sandford som politimann
* Rolfe Sedan som hotellresepsjonist

## Lydfilmversjon fra 1969
I 1969 ble det laget en lydfilmversjon av *Double Whoopee*. Replikkene til Helan og Halvan ble lest av imitatoren Chuck McCann.

## Referanser




## Eksterne lenker
*
Sosial mobilitet

**Sosial mobilitet** handler om muligheten et individ har til å gå bort fra sin sosiale klasse eller gruppe, sett i forhold til hva slags oppvekst man har hatt. Begrepet innebærer noe mere enn flytting til nytt strøk, og innbefatter inkorporering av andre normer og aksept hos de en får som klassefeller. Skifte av politisk eller religiøs tilhørighet er vanligvis regnet som horisontal mobilitet, mens endring i sosial status er vertikal.

I Norge er det vanligste spranget fra «arbeiderklasse» til «akademiker». Dette henger dels sammen med endringen i industriarbeidsplasser og dels med tilgjengeligheten av høyere utdanning.

Måling av sosial mobilitet foregår ofte ved å telle hvor mange individer fra en gitt gruppe som bytter gruppe og tilhørighet over et visst tidsrom. En del samfunn i verden har tilnærmet null-mobilitet (engelsk: Social immobility).

## Se også
*Klassereise

## Referanser


## Eksterne lenker
* Sosial mobilitet
Beau Hunks

***Beau Hunks*** er en amerikansk komedie fra 1931, regissert av James W. Horne og produsert av Hal Roach Studios. Helan og Halvan verver seg til Fremmedlegionen etter at Helan blir dumpet av kjæresten Jeanie-Weenie. Vel fremme oppdager de at mange av de andre soldatene har kjærlighetssorg over samme kvinne. Manus er skrevet av H.M. Walker.

## Handling
Helan (Oliver Hardy) er lykkelig forelsket i kjæresten Jeanie-Weenie (Jean Harlow), som han planlegger å gifte seg med. Hun sender ham imidlertid et brev der hun avslutter forholdet. I et forsøk på å glemme henne, verver Helan seg til Fremmedlegionen sammen med kameraten Halvan (Stan Laurel). Vel fremme oppdager de at mange av de andre soldatene også har kjærlighetssorg over Jeanie-Weenie. Halvan bestemmer seg da for at hun ikke er verdt det og ønsker å reise hjem igjen. Han og Halvan får avslag og må starte rekruttreningen. Mens de fortsatt er under trening blir Fort Arid angrepet av en gjeng banditter fra en lokal stamme. Soldatene blir beordret til å forsvare fortet. Helan og Halvan kommer bort fra de andre under en sandstorm og de to blir de første som kommer frem til fortet. Til tross for litt kløning, blir det likevel Helan og Halvan som klarer å beseire bandittene. Etterpå finner de ut at også lederen for bandittene (James W. Horne) er en av Jeanie-Weenies tidligere erobringer.

## Medvirkende
* Stan Laurel som Halvan
* Oliver Hardy som Helan
* James W. Horne som lederen for bandittene
* Charles B. Middleton som major
* Broderick O'Farrell som oberstløytnant på Fort Arid
* Harry Schultz som kaptein Schultz

;Ukrediterte roller
* Jean Harlow som Jeanie-Weenie (på bilde)

## Eksterne lenker
*
Stykkið

**Stykkið** (, dansk: *Stykket*) er en bygd på Færøyene. Den ligger i Kvívíkar kommuna på Streymoy, mellom Kvívík og Leynar. Stykkið ble grunnlagt som en *[[niðursetubygd]]* i 1845. 1. januar 2009 hadde Stykkið 38 innbyggere, mot 49 i 1985.

## Referanser


## Eksterne lenker
* Stykkið på *faroeislands.dk*
Carl Johans gate (Trondheim)

:::*Se [[Karl Johans gate (andre betydninger)|pekerside]] for flere forekomster av Carl Johans gate.*
**Carl Johans gate** (3–14) en gate i bydelen Midtbyen i Trondheim sentrum som strekker seg fra Nordre gate til Søndre gate. Gata ble anlagt i 1818 etter bybrannen, og strakte seg fra Nordre gate til Gjelvangveita før den etter bybrannen i 1841 ble anlagt videre til Søndre gate. Carl Johans gate er oppkalt etter kong Karl III Johan, som ble kronet til konge av Norge i Nidarosdomen i 1818. Gaten er i dag preget av ulik næringslivsvirksomhet.

## Bygninger og annet langs Carl Johans gate
* **2:** Tidligere bygning for papirfirmaet Brækstad & Co.
* **6:** Tidligere kontorbygning for Siberian Steamship & Manufacturing Co.
* **10:** Lille London Pub

## Litteratur
*
Bacon Grabbers

***Bacon Grabbers*** er en amerikansk stum kortfilmkomedie fra 1929, regissert av Lewis R. Foster og produsert av Hal Roach Studios. Helan og Halvan spiller to statlig ansatte som forsøker å beslaglegge en radio. Manus er skrevet av Leo McCarey og H.M. Walker.

## Handling
Collis P. Kennedy (Edgar Kennedy) har ikke betalt avdragene på radioen sin siden 1921. Sheriffen (Eddie Baker) gir Helan (Oliver Hardy) og Halvan (Stan Laurel) oppgaven med å beslaglegge den. Først må de levere en stevning til Kennedy, men han løper inn i huset og nekter å ta imot den. Etter endelig å ha fått levert stevningen, får de hjelp av en politimann med å hente ut radioen. En veivals kjører imidlertid over både radioen og bilen til Helan og Halvan. Fru Kennedy kommer hjem samtidig og forteller at hun akkurat har betalt avdragene på radioen.

## Medvirkende
* Stan Laurel som Halvan
* Oliver Hardy som Helan
* Edgar Kennedy som Collis P. Kennedy
* Jean Harlow som fru Kennedy
* Harry Bernard som politibetjent
* Eddie Baker som sheriff
* Charlie Hall som lastebilsjåfør
* Sam Lufkin som mann på sheriffens kontor

## Referanser




## Eksterne lenker
*
Skælingur

**Skælingur** (, foreldet dansk skrivemåte: *Skælling*) er en bygd på Færøyene. Den ligger vest på Streymoy, ved foten av Skælingsfjall (767&nbsp;moh.). Fjellet var lenge holdt for å være Færøyenes høyeste, men er egentlig det 19. høyeste.

Den 1. januar 2020 hadde Skælingur 13 innbyggere. Folketallet har vært stabilt over tid.

Skælingur er første gang nevnt skriftlig i jordeboken fra 1584.

I 1704 fikk to halvsøsken i bygda et barn sammen, og ble ført til Tórshavn hvor de ble dømt til døden ved halshugging for blodskam i 1706. Dette var Færøyenes siste henrettelse. 

Broen over Breiðá ved Skælingur var motiv på et frimerke, utgitt av Postverk Føroya i 1986. Motivet ble tegnet av Ingálvur av Reyni og gravert av Czesław Słania.

## Referanser


## Eksterne lenker
*
Renato Anselmi

**Renato Anselmi** (født 26. oktober 1891 i Marigliano, død 3. oktober 1973 i Genova) var en italiensk fekter som deltok i de olympiske leker 1924 i Paris, 1928 i Amsterdam og 1932 i Los Angeles.

Anselmi ble han olympisk mester i fekting under Sommer-OL 1924 i Paris. Han var med på det italienske laget som vant lagkonkurransen  i sabel foran Ungarn og Nederland.  De andre på laget var Guido Balzarini, Marcello Bertinetti, Bino Bini, Vincenzo Cuccia, Oreste Moricca, Oreste Puliti og Giulio Sarrocchi.

Fire år senere, under Sommer-OL 1928 i Amsterdam var han med på laget som tok sølv i fekting, sabel lagkonkurranse.

## OL-medaljer
* 1924  Paris -  **Gull** i fekting, sabel lagkonkurranse  Italia
* 1928  Amsterdam -  Sølv i fekting, sabel lagkonkurranse  Italia
* 1932  Los Angeles -  Sølv i fekting, sabel lagkonkurranse  Italia

## Referanser


## Eksterne lenker
*
Rundbane

**Rundbane**, **rundbanesykling**, **rundbaneritt** eller **cross country** er en øvelse innen sykkelsporten. Dette er den mest vanlige øvelsen innen terrengsykling, der syklister tar seg frem i skogsterreng med bakker med stigning og fall, over grusveier og stier. Rundbanesykling opplever stor popularitet både i høyden og bredden. I 1996 ble rundbanesykling en olympisk sport, og det er den eneste terrengsykkeløvelsen som er olympisk øvelse.

## Terreng
I motsetning til landeveissykling bedrives rundbanesykling i løyper med blandet underlag, gjerne en blanding av grove skogsløyper, stier, jevne grusveier, og noen ganger delvis på asfalterte veier. Til tross for navnet er rundbanesykling ikke bare denslags øvelse der det sykles i runde, for eksempel kan man ha start og mål på helt forskjellige steder og uten at utøverne krysser løypen.

I større grad er det vanskelighetsgraden på løypen og treningssfokuset på syklingen som avgjør hvorvidt det man bedriver er rundbanesykling, for eksempel vil en mindre treningsfokusert form for øvelse kunne omtales som «terrengsykling» heller enn rundbanesykling mens sykling på sti og tøft teknisk terreng opp og ned med større fokus på mestring av de tekniske utfordringene enn på raskest mulig ankomst gjerne vil kalles «stisykling».

## Se også

**Øvelser**
* Terrengsykling
* Stisykling
* Utfor (sykkel)
* Maraton (sykkel)
* Terrengløp
* Langrenn (engelsk: cross country)

**Utstyr**
* Terrengsykkel
* 29er

**Ritt**
* Birkebeinerrittet
* Terrengsykkelrittet
* Farrisrunden

**Konkurranseresultater**
* Liste over nasjonale mestere i terrengsykling